ประกาศกรุงเทพมหานคร เรื่อง การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร (ฉบับที่ 8)
ประกาศกรุงเทพมหานคร
ประกาศกรุงเทพมหานคร
เรื่อง การแบ่งส่วนราชการภายในหน่วยงานและการ
กำหนดอำนาจหน้าที่ของส่วนราชการกรุงเทพมหานคร
(ฉบับที่ ๘)
-----------------------

 โดยที่คณะกรรมการข้าราชการกรุงเทพมหานคร
ได้มีมติในการประชุมครั้งที่ 
๒/๒๕๓๒ เมื่อวันที่ ๑๐ เมษายน ๒๕๓๒
เห็นชอบให้ปรับปรุงการแบ่งส่วนราชการของสำนัก
อนามัย และสำนักการโยธาใหม่
 อาศัยอำนาจตามความในมาตรา
๖๐ แห่งพระราชบัญญัติระเบียบบริหาร
ราชการกรุงเทพมหานคร พ.ศ. ๒๕๒๘
จึงให้แก้ไขเพิ่มเติมประกาศกรุงเทพมหานคร เรื่อง การ
แบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร
เมื่อวันที่ ๓๑ ตุลาคม ๒๕๒๘ โดยให้ยกเลิกความในข้อ ๑๓
และข้อ ๑๗ และให้ใช้ความดังต่อไปนี้
 "ข้อ ๑๓ สำนักอนามัย มีส่วนราชการดังต่อไปนี้
 (๑) สำนักงานเลขานุการ
 (๒) กองส่งเสริมสาธารณสุข
 (๓) กองทันตสาธารณสุข
 (๔) กองอนามัยสิ่งแวดล้อม
 (๕) กองสัตวแพทย์สาธารณสุข
 (๖) กองส่งเสริมสุขภาพ
 (๗) กองการพยาบาลสาธารณสุข
 (๘) กองควบคุมโรค
 (๙) กองป้องกันและบำบัดการติดยาเสพติด
 (๑๐) กองเภสัชกรรม
 (๑๑) ศูนย์บริการสาธารณสุข
 (๑๒) โรงพยาบาลหนองจอก
 (๑๓) โรงพยาบาลลาดกระบัง
 ข้อ ๑๗ สำนักการโยธา มีส่วนราชการ ดังต่อไปนี้
 (๑) สำนักงานเลขานุการ
 (๒) กองออกแบบ
 (๓) กองก่อสร้างและบูรณะ
 (๔) กองคุมการก่อสร้าง
 (๕) กองควบคุมอาคาร
 (๖) กองรังวัดและจัดกรรมสิทธิ์ที่ดิน
 (๗) กองวิชาการ
 (๘) กองวิเคราะห์และวิจัย
 ทั้งนี้ ตั้งแต่บัดนี้เป็นต้นไป

 ประกาศ
ณ วันที่ ๓ พฤษภาคม พ.ศ. ๒๕๓๒
  พลตรี
จำลอง ศรีเมือง
 
ผู้ว่าราชการกรุงเทพมหานคร

[รก.๒๕๓๒/๗๘/๒๔๗/๑๖ พฤษภาคม ๒๕๓๒]

  พุทธชาด/แก้ไข
 ๑๑/๐๙/๔๕
 B+A
( C)